מראי_מקומות_רנז_א-ה
קטגוריות: שו_ע / אורח חיים / הלכות שבת - הרב יהושע ננקינסקי

**סי' רנ"ז א-ה**

השבוע נלמד אי"ה רנז א-ה

* בגמ' שבת לד ע"א בסופו, גירסת הרי"ף והרמב"ם, רשב"ם ור"ן.

בדעת הרמב"ם עיין נושאי כלים, ועיין ברא"ש.

* גזירה שמא ירתיח רש"י ורא"ש פ"ג י-יא.
* בגמ' ריש במה טומנין.
* נא ע"א במשנה רש"י ותוס' וברמב"ן לעיל [לב-לא] וברמב"ן הכא [נא ד"ה כיצד הוא עושה].

**לד ע"א**

★ גזירה שמא ירתיח וברש"י ונמצא **מבשל** בשבת, נראה דסבר רש"י דיש בישול אחר בישול בלח, ועיין ברא"ש פג סי"א.

וברא"ש פג-ס"י בביאור הגמ' שמא ירתיח התם לאו משום בישול אלא משום **שמא יחתה** וכו'.

★ גירסת הר"ח והרי"ף "אמר רבא מפני מה אמרו אין טומנים בדבר המוסיף הבל **מבעו"י גזירה שמא ירתיח, א"ל אי הכי ביה"ש נמי ניגזר, וכו' עיין ברמב"ם פ"ב ה"ב ומבאר את קושית אביי על מוסיף הבל וע"ז תירצו סתם קדירות רותחות** ומותר במוסיף הבל בין-השמשות**.**

**ועיין ראב"ד רמב"ן ורשב"א דפליגי.**

**ובאו"ש פ"ד פ"א, חידש עפ"י הרמב"ם הנ"ל דביה"ש מותר להטמין במוסיף הבל, דכל מטמין במוסיף הבל באיסור לא נאסר במעשה שבת דאינו נהנה מהעבירה דיכול להטמין ביה"ש עיש"ה.**

**וברא"ש פ"ב-כג כתב על גירסת הרי"ף ואינו עיקר.**

★ מבואר בסוגיא וכן בשו"ע לקמן שהטמין בדבר שאינו מוסיף הבל ויש מקור חום שמחמם את הבגדים נאסר ונחשב כמוסיף הבל, ולכן איסור להטמין בבגדים ע"ג הבלעך והפלטה.

מי שסובר שהטמנה במקצת שמה הטמנה, אוסר כה"ג להניח בגדים אפי' על מקצת הסיר, אבל לפוסקים שאינה הטמנה, מותר.

יש מקום לחדש המטמין בשבת במקצת, וסומך על הרמ"א "שאינה הטמנה" אולי עדיף שיכסה בביה"ש, דהרי גם אם נחשב הטמנה במוסיף הבל, לרמב"ם ביה"ש מותר ומה מפסיד בזה שיטמין ביה"ש, [ויחוש לרמב"ם].

ואולי גרע דלצד דנחשב הטמנה, וביה"ש כבר שבת עובר שני איסורים **גם הטמין בשבת**, וגם **הטמין במוסיף הבל** דנאסר גם בע"ש, וצריך לדון האם מטמין במוסיף בשבת נחשב שעובר שני איסורים.

★ שהותר בביה"ש אינו קשור לנידון הכללי "האם קולי ביה"ש יש **אחר שקיבל שבת**", דהכא הותר לא מצד קולת ביה"ש אלא מפני שסתם קדירות רותחת **ואין סיבה לגזור** וממילא גם בקיבל שבת.

★ **גוי שהטמין במוסיף הבל** מסתבר שחייב הישראל להסירו, דכל הטמנה של מוסיף הכל שנאסרה זה **בלי מעשה** דהרי ביום שישי מותר להטמין אפי' במוסיף הבל רק שמגיע שבת צריך להסיר, ה"ה הכא גוי שהטמין, מסתבר שחייב להסיר.

**גוי שהטמין באינו מוסיף הבל** בשבת, יש לדון האם נאסר וחייב להסירו, דכאן כל האיסור זה **בהטמנה בשבת** וא"כ יש להסתפק האם המעשה נאסר וע"י גוי מותר, או **שהמציאות** נאסרה, וא"כ גם ע"י גוי.

★ **חולה שצריך** מאכל מוטמן ויש שתי אפשרויות **א.** להטמין בשבת עצמה. **ב.** להטמין ביום שישי במוסיף הבל, מה עדיף שיעשה **האם איסור אחד יותר קל.**

1. מסתבר שעדיף שיטמין ביום שישי במוסיף הבל, דאיסורו הוא **בשב ואל תעשה**, כלעיל שאין איסור להטמין ביום שישי במוסיף, רק חייב להוריד לפני שבת א"כ הוה שוא"ת.
2. לרמב"ם כל הגזירה של מוסיף בע"ש זה אטו שבת עי"ש, וא"כ אולי דבר **שנאסר אטו** יותר קל וצ"ע.

★ ומסתבר שאם שכח והטמין בגחלים, וכשיגיע שבת חייב להוציא מהטמנה, ולא יכול מפני חשש חיתוי הגחלים חייב לחפש גוי שיוריד מהגחלים, דגוי מותר פסי"ר וכלעיל.

★ הטמנה שנאסר זה לאו דוקא שמטמין בגדים וכדו' על כלי, אלא גם אוכל עצמו שיטמנו כגון יכסה מאכל בבגדים וכדו' נאסר, והראיה מס"ב "שהותר לשים כלי מפני העכברים" והרי שם הנידון הכלי על **האוכל**, וכל הטעם שמותר, שהטמנה שנאסרה זה למטרת חום ולא למטרה אחרת כגון עכברים ולולי זה נאסר.

**מט ע"א**

★ איבעיא להו לחין מחמת עצמם או מחמת ד"א, עיין פרש"י, וברמב"ם בפרש דמחמת דבר אחר מחמם יותר ועיין בלח"מ.

★ ומסקנת הגמ' הרא"ש פסק לקולא והרמב"ם פסק לחומרא.

א. ועיין בלח"מ מה שביאר. ב. ובכ"מ גבי גפת של זיתים כתב דהרמב"ם מחמיר בספקות אלו מפני שהוא קרוב לבא לידי איסור תורה כמ"ש הר"ן בפרק כירה. ג. ובאו"ש מפני דנחשב ישל"מ ובספק דרבנן בישל"מ אזלינן לחומרא, והטעם דנחשב ישל"מ היות והרמב"ם ס"ל **דמותר** **להטמין במוסיף הבל בביה"ש** כלעיל.

★ במ"ב ס"ק כד דמותר להטמין באפר חם דנחשב אינו מוסיף הבל, ועיין חזו"א לז-יט [ד"ה כתב במ"ב ס' רנז].

★ הרמ"א בס"א השוה דין הטמנה לשהיה גבי דיעבד, עיין שם, ובמג"א ס"ח ובפמ"ג א"א ח', ועיין עוד רע"א ס"ז גבי עבר והטמין חי האם נאסר בדיעבד.

★ הטמין ונתגלה מותר לכסות שנית, עי"ש בתוס' דה"ה **גילה בידים**.

וכן מוכח מדברי הר"ן שהקשה על הרמב"ם שגזר "שמא ירתיח היטב ויגלה ואח"כ יטמין בשבת, והקשה הר"ן "ומה בכך הרי זה היה מוטמן וכו'" ומוכח שגם הטמין וגילה מותר לכסות שנית.

ועיין בלח"מ [פ"ד-ה"ב] שמתרץ "ועוד שנתגלו מחמת עצמן, **אבל כשהוא בעצמו גילם אסור"** וכעי"ז הובא ברמב"ן [נא ד"ה כיצד הוא עושה].

בגילה בידים מבעו"י אסור לכסות משתחשך.

נתגלה מאליו מבעו"י לתוס' ורא"ש מותר להחזיר משתחשך ועיין בב"י מה שהביא שנחלקו בזה.

★ הטמנה לא לשם חימום כגון שמירה מעכברים מותר, יל"ע האם ה"ה גם במטמין **במוסיף הבל כה"ג.**

★ הטמנה בכלי מרוצף בבגד כעין טרמוס עיין חזו"א [לז-לב] ד"ה והר"ן.

★ הוספה אוכלים או קדירות לתוך הטמנה עיין מ"ב [שיח-נא] שמתיר, ועיין חזו"א –[לז-יז] דפליג ע"ז.